Upplýsingar um úthlutun er að finna í upplýsingum um byggðakvóta hvers fiskveiðiárs . Byggðakvóti 2019 / 2020 - leiðbeiningar um breytta framkvæmd Atvinnuvega - og nýsköpunarráðuneytið auglýsir hvernig byggðakvóti fiskveiðiársins 2019 / 2020 skiptist milli byggðarlaga . Í kjölfarið er auglýst eftir umsóknum um úthlutun til einstakra skipa eftir því sem reglur einstakra byggðarlaga verða samþykktar . Fiskistofa vekur athygli útgerða á því að stofnunin hyggst fylgja reglum um byggðakvótann eftir með öðrum hætti framvegis en áður hefur tíðkast . Það er því mikilvægt að kynna sér eftirfarandi leiðbeiningar um breytta framkvæmd . Afli sem ekki hefur áður verið metinn til byggðakvóta . Breytt framkvæmd / leiðbeiningar Borið hefur á því að afla sem telja á til byggðakvóta hefur verið landað til vinnslu en ekki tilgreint að um sé að ræða byggðakvóta til vinnslu . Afla sem ekki á að telja til byggðakvóta á ekki að tilgreina sem slíkan á vigtarnótu . Fiskistofa mun ekki breyta skráningu landana í byggðakvóti til vinnslu eftirá . Að sjálfsögðu mun Fiskisstofa eftir sem áður leiðrétta einstakar landanir ef um villur er að ræða . Það sama gildir um afla sem tilgreindur er á vigtarnótu sem byggðakvóti til vinnslu en reynist síðan hafa verið boðinn upp á fiskmarkaði . Í slíkri áritun felst eftirfarandi staðfesting bæjar - eða sveitarstjórnar : Að eigandi fiskiskips hafi gert skriflegan samning við fiskkaupanda um magn sem landað verður til vinnslu hjá viðkomandi vinnsluaðila innan hlutaðeigandi byggðarlags . Fiskistofa tekur fram að eigandi fiskiskips getur gert fleiri en einn samning um vinnslu og getur skipt um vinnslu á tímabilinu en þá þarf að árita nýja samninginn og koma viðeigandi upplýsingum til Fiskistofu . Fiskistofa hyggst óska eftir því að með umsókn um úthlutun byggðakvóta fylgi staðfesting bæjar - eða sveitarstjórnar um að gerður hafi verið samningur milli eiganda fiskiskips og fiskkaupanda sbr. framangreint og að hann hafi verið áritaður af hálfu bæjar - eða sveitarstjórnar . Í því samhengi skal það nefnt að ekki verður í boði að fylla út eyðublaðið sem hefur verið á vef Fiskistofu og ber heitið Samningur um vinnslu afla vegna mótframlags fyrir byggðakvóta . Í stað þess kemur eyðublað sem fylgja skal umsókn og felur í sér staðfestingu sveitarstjórnar á að vinnslusamningur hafi verið gerður .